wickkiey/tamil-wikipedia-chunked huggingface dataset:
# திண்டுக்கல் மாவட்டம்

**பூம்பாறை, கொடைக்கானல்**  
| - | திண்டுக்கல் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | திண்டுக்கல் |  |
| **பகுதி** | தென் மாவட்டம் |  |
| **ஆட்சியர்** | திரு. செ. சரவணன்
இ.ஆ.ப. |  |
| '''காவல்துறைக்
கண்காணிப்பாளர்''' | திரு. பிரதீப்,
இ.கா.ப. |  |
| **மாநகராட்சி** | 1 |  |
| **நகராட்சிகள்** | 3 |  |
| **வருவாய் கோட்டங்கள்** | 3 |  |
| **வட்டங்கள்** | 10 |  |
| **பேரூராட்சிகள்** | 23 |  |
| **ஊராட்சி ஒன்றியங்கள்** | 14 |  |
| **ஊராட்சிகள்** | 306 |  |
| **வருவாய் கிராமங்கள்** | 361 |  |
| **சட்டமன்றத் தொகுதிகள்** | 7 |  |
| **மக்களவைத் தொகுதிகள்** | 1 |  |
| **பரப்பளவு** | 6266.64 ச.கி.மீ. |  |
| **மக்கள் தொகை** | 21,59,775 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 624 xxx |  |
| **தொலைபேசிக் குறியீடு** | 0451 |  |
| **வாகனப் பதிவு** | TN-57 |  |
| **பாலின விகிதம்** | 998 ♂/♀ |  |
| **கல்வியறிவு** | 76.26% |  |
| **இணையதளம்** | dindigul | } |  
**திண்டுக்கல் மாவட்டம்** (*Dindigul district*) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திண்டுக்கல் ஆகும். இம்மாவட்டம் பூட்டு மற்று தோல் பதனிடும் தொழிற்சாலைகளுக்கு பெயர் பெற்றது. இந்த மாவட்டம் 6,266.64 ச.கி.மீ. பரப்பளவைக் கொண்டுள்ளது.
# திண்டுக்கல் மாவட்டம்

## வரலாறு

திண்டுக்கல் மாவட்டத்தில் பகுதிகளாக இருந்தது மற்றும் பழனி, ஒட்டன்சத்திரம், மற்றும் கொடைக்கானல் வட்டங்கள் கொங்கு நாட்டை சேர்ந்தது. திண்டுக்கல், ஆத்தூர், நிலக்கோட்டை, நத்தம் மற்றும் வேடசந்தூர் வட்டங்கள் முந்தைய மதுரை மாவட்டத்தில் பகுதிகளாக இருந்தது மற்றும் திண்டுக்கல், நத்தம், நிலக்கோட்டை, ஆத்தூர் மற்றும் வேடசந்தூர் வட்டங்கள் பாண்டிய நாட்டைச் சேர்ந்தவை. 1985-ஆம் ஆண்டில் மதுரை மாவட்டத்திலிருந்து, திண்டுக்கல் மாவட்டம் உருவாக்கப்பட்டது. திண்டுக்கல் மாவட்டம் பலகாலம், மதுரை மாவட்டத்துடன் இணைந்திருந்தது. இதனால் மதுரை மாவட்டத்தின் வரலாற்றுச் சிறப்புகள் திண்டுக்கல் மாவட்டத்திற்கும் பொருந்தும். திண்டுக்கல் தொன்று தொட்டு சேரர் மற்றும் பாண்டியர் ஆட்சியில் இருந்து வந்தது. குறிப்பாக விஜய நகர ஆட்சியில் தான் ஏற்றம் பெற்றது. வெவ்வேறு ஆட்சிகளில், படிப்படியாக இவ்வூர் சிறந்த ராணுவத்தளமாக முன்னேறியது. நாயக்க மன்னர்கள், ஆற்காடு நவாபுகள், மைசூர் மன்னர்கள், ஆங்கிலேயர் ஆகியோரால், இங்குள்ள கோட்டை பலவாறாகப் பலப்படுத்தப்பட்டது. இக்கோட்டையை வெற்றி கொள்ள, இவர்கள் ஒவ்வொருவரும் மாறிமாறிப் போரிட்டதை வரலாற்றால் அறிகிறோம். பாண்டிய நாட்டை அதன் பல இன்னல்கள் இடையூறுகளிலிருந்து தடுத்துக் காப்பாற்றியது திண்டுக்கல். திண்டுக்கலில் உள்ள ஹைதர் அலியால் கட்டப்பட்ட கோட்டை, குறிப்பிடத்தக்க ஒன்றாகும்.
# திண்டுக்கல் மாவட்டம்

## மாவட்ட நிர்வாகம்

இம்மாவட்டம் திண்டுக்கல், பழனி, கொடைக்கானல் என 3 வருவாய் கோட்டங்களாகவும், 10 வருவாய் வட்டங்களாகவும் மற்றும் 361 வருவாய் கிராமங்களாகவும் பிரிக்கப்பட்டுள்ளது.
# திண்டுக்கல் மாவட்டம்

## மாவட்ட நிர்வாகம்

### வருவாய் வட்டங்கள்

- ஆத்தூர்
- திண்டுக்கல் மேற்கு
- திண்டுக்கல் கிழக்கு
- பழனி வட்டம்
- கொடைக்கானல் வட்டம்
- ஒட்டன்சத்திரம் வட்டம்
- வேடசந்தூர் வட்டம்
- நத்தம் வட்டம்
- நிலக்கோட்டை வட்டம்
- குஜிலியம்பாறை வட்டம்
# திண்டுக்கல் மாவட்டம்

## உள்ளாட்சி மற்றும் ஊராட்சி நிர்வாகம்

### உள்ளாட்சி அமைப்புகள்

இம்மாவட்டம் திண்டுக்கல் மாநகராட்சி மற்றும் பழனி
, ஒட்டன்சத்திரம் & கொடைக்கானல் என 3 நகராட்சிகளும் மற்றும் 23 பேரூராட்சிகளும் கொண்டுள்ளது.
# திண்டுக்கல் மாவட்டம்

## உள்ளாட்சி மற்றும் ஊராட்சி நிர்வாகம்

### உள்ளாட்சி அமைப்புகள்

#### மாநகராட்சி

1. திண்டுக்கல்
# திண்டுக்கல் மாவட்டம்

## உள்ளாட்சி மற்றும் ஊராட்சி நிர்வாகம்

### உள்ளாட்சி அமைப்புகள்

#### நகராட்சிகள்

1. பழனி
1. கொடைக்கானல்
1. ஒட்டன்சத்திரம்
# திண்டுக்கல் மாவட்டம்

## உள்ளாட்சி மற்றும் ஊராட்சி நிர்வாகம்

### உள்ளாட்சி அமைப்புகள்

#### பேரூராட்சிகள்

அகரம்
அம்மைநாயக்கனூர்
ஆயக்குடி
அய்யலூர்
அய்யம்பாளையம்
பாலசமுத்திரம்
சின்னாளப்பட்டி
எரியோடு
கன்னிவாடி
கீரனூர்
நத்தம்
நெய்க்காரப்பட்டி
நிலக்கோட்டை
பாளையம்
பண்ணைக்காடு
பட்டிவீரன்பட்டி
சேவுகம்பட்டி
சித்தையன்கோட்டை
ஸ்ரீராமபுரம்
தாடிக்கொம்பு
வடமதுரை
வத்தலகுண்டு
வேடசந்தூர்
# திண்டுக்கல் மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி அமைப்புகள்

இம்மாவட்டம் 14 ஊராட்சி ஒன்றியங்களையும், 306 கிராம ஊராட்சிகளையும் கொண்டது. கொண்டது. அவைகள்;
# திண்டுக்கல் மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி அமைப்புகள்

#### ஊராட்சி ஒன்றியங்கள்

1. திண்டுக்கல் ஊராட்சி ஒன்றியம்
1. நத்தம் ஊராட்சி ஒன்றியம்
1. ஆத்தூர் ஊராட்சி ஒன்றியம்
1. வத்தலகுண்டு ஊராட்சி ஒன்றியம்
1. குஜிலியம்பாறை ஊராட்சி ஒன்றியம்
1. ஒட்டன்சத்திரம் ஊராட்சி ஒன்றியம்
1. பழனி ஊராட்சி ஒன்றியம்
1. கொடைக்கானல் ஊராட்சி ஒன்றியம்
1. ரெட்டியார்சத்திரம் ஊராட்சி ஒன்றியம்
1. சானார்பட்டி ஊராட்சி ஒன்றியம்
1. நிலக்கோட்டை ஊராட்சி ஒன்றியம்
1. தொப்பம்பட்டி ஊராட்சி ஒன்றியம்
1. வடமதுரை ஊராட்சி ஒன்றியம்
1. வேடசந்தூர் ஊராட்சி ஒன்றியம்
# திண்டுக்கல் மாவட்டம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி இம்மாவட்டத்தில் 21,59,775 மக்கள் வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திண்டுக்கல் மாவட்ட மக்களின் சராசரி கல்வியறிவு 76.26% ஆகும், இதில் ஆண்களின் கல்வியறிவு 84.23%, பெண்களின் கல்வியறிவு 68.33% ஆகும். இது இந்திய தேசிய சராசரி கல்வியறிவான 59.5% விட கூடியதே. இம்மாவட்ட மக்கள் தொகையில் 10.03% ஆறு வயதுக்குட்பட்டோர் ஆவார்கள்.
# திண்டுக்கல் மாவட்டம்

## அரசியல்

இம்மாவட்டம் திண்டுக்கல் மக்களவைத் தொகுதி மற்றும் 7 சட்டமன்றத் தொகுதிகளைக் கொண்டுள்ளது.
# திண்டுக்கல் மாவட்டம்

## அரசியல்

### சட்டமன்றத் தொகுதிகள்

1. திண்டுக்கல்
1. பழநி
1. ஒட்டன்சத்திரம்
1. ஆத்தூர்
1. நிலக்கோட்டை
1. நத்தம்
1. வேடசந்தூர்
# திண்டுக்கல் மாவட்டம்

## எல்லைகள்

வடக்கில் திருப்பூர், கரூர் மாவட்டங்களும், கிழக்கில் திருச்சிராப்பள்ளி மாவட்டமும், தெற்கு-தென்கிழக்கில் மதுரை, தென்மேற்கில் தேனி மாவட்டமும், மேற்கில் கேரள மாநிலமும் இம்மாவட்டத்தின் எல்லைகளாக அமைந்துள்ளன.
# திண்டுக்கல் மாவட்டம்

## ஒட்டன்சத்திரம் காய்கறி சந்தை

திண்டுக்கல் மாவட்டத்தில் உள்ள விவசாய முக்கியத்துவம் வாய்ந்த நகரம் ஒட்டன்சத்திரம் ஆகும். தமிழ்நாட்டிலேயே கோயம்பேடுக்கு, அடுத்ததாக கருதப்படும் மிக பெரிய காய்கறி சந்தை இங்கு அமைந்துள்ளது. இந்த பகுதி மக்களின் முக்கிய தொழில் விவசாயம் மற்றும் விவசாயம் சார்ந்த தொழில்களுமேயாகும். இந்த சந்தை பகுதியில் இருந்து கேரளா, கர்நாடகா, ஆந்திரா உள்ளிட்ட மாநிலங்களுக்கு காய்கறிகள் அனுப்பப்படுகின்றன.
# திண்டுக்கல் மாவட்டம்

## ஆன்மிக & சுற்றுலாத் தலங்கள்

- பழனி முருகன் கோவில்
- கொடைக்கானல்
- திண்டுக்கல் கோட்டை
- ஐவர் மலை
- கோபிநாதசுவாமி மலை
- தாடிக்கொம்பு சௌந்தரராஜ பெருமாள் கோயில்
- குறிஞ்சி ஆண்டவர், கொடைக்கானல்
- அருள்மிகு ஶ்ரீ வாஸ்தீஸ்வரர் ஆலயம், அகரம் சுக்காம்பட்டி
# வார்ப்புரு:MonthR 31 Fr

}
|| &nbsp;
| 1
| 2
| 3
|-
| 4
| 5
| 6
| 7
| 8
| 9
| 10
|-
| 11
| 12
| 13
| 14
| 15
| 16
| 17
|-
| 18
| 19
| 20
| 21
| 22
| 23
| 24
|-
| 25
| 26
| 27
| 28
| 29
| 30
| 31
|}
# வார்ப்புரு:MonthR 30 Mo

}
| 1
| 2
| 3
| 4
| 5
| 6
| 7
|-
| 8
| 9
| 10
| 11
| 12
| 13
| 14
|-
| 15
| 16
| 17
| 18
| 19
| 20
| 21
|-
| 22
| 23
| 24
| 25
| 26
| 27
| 28
|-
| 29
| 30
|}
# வார்ப்புரு:MonthR 31 Sa

}
|| &nbsp;
| 1
| 2
|-
| 3
| 4
| 5
| 6
| 7
| 8
| 9
|-
| 10
| 11
| 12
| 13
| 14
| 15
| 16
|-
| 17
| 18
| 19
| 20
| 21
| 22
| 23
|-
| 24
| 25
| 26
| 27
| 28
| 29
| 30
|-
| 31
|}
# வார்ப்புரு:MonthR 30 Tu

}
| &nbsp;
| 1
| 2
| 3
| 4
| 5
| 6
|-
| 7
| 8
| 9
| 10
| 11
| 12
| 13
|-
| 14
| 15
| 16
| 17
| 18
| 19
| 20
|-
| 21
| 22
| 23
| 24
| 25
| 26
| 27
|-
| 28
| 29
| 30
|}
# வார்ப்புரு:MonthR 31 Th

}
|| &nbsp;
| 1
| 2
| 3
| 4
|-
| 5
| 6
| 7
| 8
| 9
| 10
| 11
|-
| 12
| 13
| 14
| 15
| 16
| 17
| 18
|-
| 19
| 20
| 21
| 22
| 23
| 24
| 25
|-
| 26
| 27
| 28
| 29
| 30
| 31
|}
# வார்ப்புரு:MonthR 30 Su

}
|colspan=6| &nbsp;
| 1
|-
| 2
| 3
| 4
| 5
| 6
| 7
| 8
|-
| 9
| 10
| 11
| 12
| 13
| 14
| 15
|-
| 16
| 17
| 18
| 19
| 20
| 21
| 22
|-
| 23
| 24
| 25
| 26
| 27
| 28
| 29
|-
| 30
|}
# வார்ப்புரு:MonthR 31 Tu

}
| &nbsp;
| 1
| 2
| 3
| 4
| 5
| 6
|-
| 7
| 8
| 9
| 10
| 11
| 12
| 13
|-
| 14
| 15
| 16
| 17
| 18
| 19
| 20
|-
| 21
| 22
| 23
| 24
| 25
| 26
| 27
|-
| 28
| 29
| 30
| 31
|}
# வார்ப்புரு:MonthR 28 Fr

}
|| &nbsp;
| 1
| 2
| 3
|-
| 4
| 5
| 6
| 7
| 8
| 9
| 10
|-
| 11
| 12
| 13
| 14
| 15
| 16
| 17
|-
| 18
| 19
| 20
| 21
| 22
| 23
| 24
|-
| 25
| 26
| 27
| 28
|}
# வார்ப்புரு:MonthR 30 Sa

}
|| &nbsp;
| 1
| 2
|-
| 3
| 4
| 5
| 6
| 7
| 8
| 9
|-
| 10
| 11
| 12
| 13
| 14
| 15
| 16
|-
| 17
| 18
| 19
| 20
| 21
| 22
| 23
|-
| 24
| 25
| 26
| 27
| 28
| 29
| 30
|}
# வார்ப்புரு:MonthR 31 Mo

}
| 1
| 2
| 3
| 4
| 5
| 6
| 7
|-
| 8
| 9
| 10
| 11
| 12
| 13
| 14
|-
| 15
| 16
| 17
| 18
| 19
| 20
| 21
|-
| 22
| 23
| 24
| 25
| 26
| 27
| 28
|-
| 29
| 30
| 31
|}
# வார்ப்புரு:MonthR 30 Fr

}
|| &nbsp;
| 1
| 2
| 3
|-
| 4
| 5
| 6
| 7
| 8
| 9
| 10
|-
| 11
| 12
| 13
| 14
| 15
| 16
| 17
|-
| 18
| 19
| 20
| 21
| 22
| 23
| 24
|-
| 25
| 26
| 27
| 28
| 29
| 30
|}
# 1963

**1963** (**MCMLXIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
# 1963

## நிகழ்வுகள்

- ஜனவரி 1 - அறிவியலாளர்கள் கில்பேர்ட் போயில் (*Gilbert Bogle*), மார்கரட் சாண்டிலர் (*Margaret Chandler*) இருவரும் சிட்னியின் புறநகர்ப் பகுதி ஒன்றில் இறந்துகிடக்கக் காணப்பட்டனர். (நஞ்சூட்டப்பட்டிருக்கலாம் எனச் சந்தேகிக்கப்படுகிறது).
- பெப்ரவரி 21 - லிபியாவில் இடம்பெற்ற நிலநடுக்கம் ஒன்றில் 500 பேர் வரை கொல்லப்பட்டனர்.
- மார்ச் 16 - பாலியில் ஆகுங் மலை தீக்கக்கியதில் 11,000 பேர் வரை கொல்லப்பட்டனர்.
- ஏப்ரல் 26 - லிபியா நடந்த தேர்தலில் பெண்கள் முதன் முதலாக வாக்களிக்க அனுமதிக்கப்பட்டனர்.
- ஜூன் 10 - அமெரிக்க அரசுத்தலைவர் ஜான் எஃப். கென்னடி இருபாலருக்கும் ஒரே மாதிரியான சம்பளச் சட்டத்தைக் கொண்டு வந்தார்.
- ஜூன் 16 - உலகின் முதலாவது மெண் விண்வெளி வீரர் உருசியாவின் வலண்டீனா டெரெஷ்கோவா வஸ்தோக் 6 விண்கலத்தில் பயனமானார்.
- ஜூலை 26 - யூகொஸ்லாவியாவில் இடம்பெற்ற நிலநடுக்கத்தில் 1,800 பேர் வரை கொல்லப்பட்டனர்.
- அக்டோபர் 1 - நைஜீரியா குடியரசாகியது.
- அக்டோபர் 4 - ஃபுளோரா சூறாவளி கியுபா, *Hispaniola* ஆகிய இடங்களில் தாக்கியதில் 7,000 பேர் வரையில் கொல்லப்பட்டனர்.
- நவம்பர் 2 - தெற்கு வியட்நாம் அதிபர் *Ngo Dinh Diem* இராணுவப் புரட்சியில் கொல்லப்பட்டார்.
- நவம்பர் 22 - அமெரிக்க அதிபர் ஜோன் கென்னடி கொல்லப்பட்டார்.
- டிசம்பர் 12 - கென்யா விடுதலை அடைந்தது.
# 1963

## இறப்புகள்

- ஜனவரி 18 - ப. ஜீவானந்தம், தமிழகத்தின் சுயமரியாதை இயக்கத் தலைவர் (பி. 1907)
- ஜூலை 14 - சுவாமி சிவானந்தர், இந்து சமய அத்வைத வேதாந்த குரு (பி. 1887)
# 1963

## நோபல் பரிசுகள்

- இயற்பியல் - யூஜின் பவுல் விக்னர், மரியா கோயெப்பெர்ட் மேயர், ஆன்சு ஜென்சன்
- வேதியியல் - கார்ல் சீக்லர், கியூலியோ நட்டா
- மருத்துவம் - சர் ஜோன் எக்க்லெசு, அலன் ஹொட்ஜ்கின், ஆன்ட்ரூ ஹக்சிலி
- இலக்கியம் - ஜியோகொசு செஃபெரிசு
- அமைதி - பன்னாட்டு செஞ்சிலுவை மற்றும் செம்பிறை இயக்கம்,
# டிரினிடாட் மற்றும் டொபாகோ

**டிரினிடாட் மற்றும் டொபாகோ குடியரசு** (ஆங்கிலம்: *Republic of Trinidad and Tobago*) என்பது அமெரிக்கக் கண்டத்தில் இருக்கும் கெறிபியன் பிரதேசத்தில் உள்ள இரு தீவுகளை முதன்மை நிலப்பகுதியாகக் கொண்ட நாடு ஆகும். தென் அமெரிக்கா நாடான வெனீசூலாவின் வடகிழக்கே இத்தீவுகள் அமைந்துள்ளன. 'திரினிடாட்' தீவே பெரியதும், பெரும்பான்மையான மக்கள் (96%) வசிக்கின்றதுமான தீவாகும். இவ்விரு தீவுகளுடன் 21 சிறிய தீவுகளும் 'திரினிடாட் டொபாகோ' குடியரசில் அடங்கும்.  
இத்தீவுகளில் ஆரம்பத்தில், அமெரிக்க முதற்குடிமக்கள் வசித்து வந்தனர். ஐரோப்பிய காலனித்துவத்தின் பின்பு, இங்கு வேலை செய்வதற்காகக் கொண்டுவரப்பட்ட ஆப்பிரிக்க, சீன, போர்த்துகீசிய, இந்திய வம்சாவளியினரே பெரும்பான்மையானவர்கள்.
# இந்து

**இந்து** (தேவநாகரி:हिंदू) என்பது இந்தியத் துணைக்கண்டத்தின் மெய்யியல், சமயங்கள் மற்றும் பண்பாடு ஆகியவற்றைக் குறிக்கும் அடையாளச் சொல்லாகும். இந்திய அரசியலமைப்பு சட்டத்தின் படி "இந்து" என்பது இந்திய சமயங்களைக் குறிக்கிறது.(உதா: இந்து சமயம், சைவம், வைணவம், சமணம், பௌத்தம், சீக்கியம் மற்றும் அனைத்து நாட்டுப்புற சமயங்கள்). பொதுவாக இந்து சமயத்தவரைக் குறிப்பிட *இந்து* என்ற சொல் பயன்படுகிறது.
# இந்து

## சொல்வரலாறு

செங்கிருதச் சொல்லான *சிந்து*விலிருந்து இந்து மருவியதாகும். முதன்முதலாக சிந்து என்ற சொல் இந்தியத் துணைக்கண்டத்தின் வடக்குப்பகுதி ஆறான சிந்து ஆற்றை குறிப்பிட இருக்கு வேதத்தில் பயன்படுத்தப்பட்டுள்ளது.  
பிரகாசுபதி ஆகமத்தில்  
மேற்கத்திய அரபு மொழியில் சிந்து நதிக்கு அப்பாலுள்ள மக்களைக் குறிக்க *அல்-இந்* என்கிற சொல் பயன்படுத்தப்பட்டு பிரபலமானது. மற்றும் ஈரான் நாட்டிலும் *அந்து* என்ற சொல்லே இந்தியர்களைக் குறிக்கப் பயன்பட்டது. 13ம் நூற்றாண்டின் போதுதான் *இந்துசுதான்* என்பது இந்தியாவைக் குறிக்க பயன்படுத்த ஆரம்பிக்கப்பட்டது. ஆரம்பத்தில் இந்து என்கிற சொல் சமயத்தை பிரதானமாக குறிக்காமல் பகுதி மக்களையே குறித்துள்ளது. 16-18ம் நூற்றாண்டு வங்காள மொழி நூல்களிலும், காசுமீர், தென்னிந்திய நூல்களிலும் அப்படியே பயன்படுத்தப்பட்டு வந்தன. பிரித்தானியாவின் இந்தியப் பேரரசு ஆட்சிக்காலத்தில் இந்திய சமயத்தை பின்பற்றுபவர்களை குறிக்க *இந்து* என்கிற சொல் புழக்கத்தில் வந்தது. காலப்போக்கில் ஆபிரகாமிய சமயம் மற்றும் வேத கால இந்திய சமயமல்லாத (சமணம், சீக்கியம் அல்லது பௌத்தம்) நீங்கலாக சனாதன தர்மத்தை பின்பற்றுபவர்களை மட்டும் குறிக்கப்பயன்படுகிறது. ஒரு மதமாக இந்து மதம் உறுதியான வரையறை மற்றும் தெளிவான எல்லைகளைக் கொண்டிருக்கவில்லை. கல்வி மற்றும் ஆராய்ச்சித் துறையில், பௌத்தம், சமணம் மற்றும் சீக்கியம் ஆகியவை இந்து மதத்தின் ஒரு பகுதியாகக் கருதப்படுகின்றன, ஆனால் பெரும்பான்மையான ஆசிய நாடுகளில் அவை தனித்தனியாகக் கணக்கிடப்படுகின்றன.
# எழுத்தறிவு

'') சாம்பல் நிறம்= தரவுஇல்லை]]  
**எழுத்தறிவு**(*Literacy*) என்பது வாசித்தல்,எழுதுதல்,எண்கணிதப்பயன்பாடு ஆகியவற்றின்தொகுப்பாகும். தற்காலத்தில்எழுத்தறிவு என்பது மொழிப்பயன்பாடு,எண்களின்பயன்பாடு, படங்கள், கணினிகள், மற்றும் புரிதலுக்கான அடிப்படைக் கருவிகளின் பயன், தகவல் பரிமாற்றம், பயனுள்ளஅறிவைப்பெறுதல்,கலாச்சாரத்தின்முதன்மைக்குறியீடுகளையும்அமைப்புகளையும்அறிந்துபயன்படுத்துதல்ஆகியவற்றைஉட்படுத்தியதாகக் கருதப்படுகிறது.பொருளியல் கூட்டுறவு மற்றும் வளர்ச்சிக்கான அமைப்பில் உள்ள நாடுகள் எழுத்தறிவுக் கருத்துகளை விரிவாக்கம் செய்துள்ளது.அதன்படி,நவீனதொழில்நுட்பம்,சிக்கலானசூழல்கள் போன்றவற்றிலிருந்து அறிவைப் பெறுவதற்கான திறன்களை வளர்த்துக்கொள்வதே எழுத்தறிவு ஆகும்.  
வெளிநாட்டிற்கு பயணம் சென்று அங்கு தங்கியிருப்பவர் அந்நாட்டு மொழியில் எழுதவும் படிக்கவும் அறிந்திருக்கவில்லையெனில் அவர் அந்நாட்டில் அந்நாட்டு மக்களால் எழுத்தறிவற்றவராகக் கருதப்படுவார்.  
எழுத்தறிவுவளர்ச்சியைஉறுதிப்படுத்தும்முக்கியகாரணிகளில்ஒன்றுவாசித்தல்ஆகும்.இதன்மற்றவளர்ச்சித் திறன் கூறுகள்:
- பேசும்வார்த்தைகளைபுரிந்துகொள்ளல்
- எழுதப்பட்டவற்றைகுறி நீக்கிபுரிந்து கொள்ளல்
- உரைகளைப் படித்து உள்ளார்ந்து புரிந்துகொண்டுஉச்ச அளவு பயன்பாடு பெறுதல்
- வாசித்தலில் உள்ள வளர்ச்சிகள் பின்வரும் பலக்கிய மொழியியல் கூறுகளை உள்ளடக்கியதாகும்:
- பேச்சில்உள்ளஒலிக்குறிகள்குறித்தவிழிப்புணர்வு (ஒலியனியல்)
- எழுத்துக்கோர்வைவடிவவிதம்(orthography)
- வார்த்தைகளுக்கானபொருளறிதல் (சொற்பொருளியல்)
- இலக்கணம் (சொற்றொடரியல்)
- வார்த்தைஉருவாதலில்வடிவவிதம் (உருபனியல்)
- இவைஅனைத்தும்தடையற்றஆற்றொழுக்கு வாசித்தலுக்கும் புரிதலுக்கும்தேவையானஅடிப்படைகூறுகளாகும்.
இத்திறன்களைப் பெற்றவர், அச்சிடப்பட்ட கருத்துகளைப்புரிந்து, நுண்ணாய்வுசெய்துபயன்பெறுதல், தொகுத்தல்,உய்த்துணர்தல், கோர்வையாகவும், துல்லியமாகவும் எழுதுதல், அச்சிடப்பட்ட கருத்துகளிலிருந்து பெற்ற தகவல்களைப் பயன்படுத்தி உட்காட்சி அமைத்தல், முடிவெடுத்தல், படைப்புத்திற ஆதாரசிந்தனைகள்மேற்கொள்ளல்போன்ற பன்முகத்திறன்களையும்பெற்றவராவர்.இவர்களே முழு எழுத்தறிவு பெற்றவராவர்.  
இவற்றைப்பெறஇயலாதோர்எழுத்தறிவற்றோர்அல்லதுஎழுத்துஅறியாதோர்எனப்படுவர்.  
ஐக்கிய நாடுகள் கல்வி, அறிவியல், பண்பாட்டு நிறுவனம்எழுத்தறிவைபின்வருமாறு வரையறுத்துள்ளது: எழுத்தறிவு என்பது அச்சிடப்பட்ட அல்லது எழுதப்பட்ட கருத்துகளைக் குறிப்பிட்டுள்ளகருத்துடன்பொருந்திஇனம்காணல்,புரிதல்,விளக்குதல்,புதியனபுனைதல்,தகவல்பரிமாற்றம்செய்தல்,கணித்தல் ஆகியவற்றின் தொகுப்பாகும். இது தொடர் கற்றல் நிகழ்வுஆகும்.ஒவ்வொருவரும்தம்இலக்கைஅடைவதற்கானகருவியாகும்.எழுத்தறிவானதுதனியர்தன்அறிவையும் திறனையும் வளர்த்துக்கொண்டு, அண்மைச்சமூக நிகழ்வுகளில் பங்கேற்றுவிரிந்தசமுதாயம்வளர்ச்சிபெறுதலைஉள்ளடக்கியதாகும்
# எழுத்தறிவு

## வரலாறு

### வரலாற்றுக்கு முற்கால எழுத்தறிவு

#### எழுத்தறிவின்மூலம்

வின் ஒப்புகை]]
கிமு 8000ன் முற்பகுதியில், கணக்கிடும் கருவிகள் வந்த பின்பு,எண்ணியல் வேகமாக வளர்ந்தது. அப்பொழுது எழுத்தறிவு பற்றிய சிந்தனை தோன்றியிருக்கலாம் என்று நம்பப்படுகிறது மெசொப்பொத்தேமியா,எகிப்து, இடையமெரிக்கப் பண்பாட்டுப் பகுதி,சீனாபோன்றபகுதிகளில்தனித்தனியாகஎழுத்துகள்தோன்றிவளர்ந்தன. கிமு 3500-3000 ஆண்டுகளில் சுமேரியா<nowiki/>வில்தோன்றியது.அந்தநூற்றாண்டில்மிகையளவு உற்பத்தி, அதையொட்டியபுதியவாணிபம், புதியமேலாண்மைகள்,புதியஅதிகப்படியானஆரம்பகால எழுத்து வடிவ தகவல் தொடர்பு மெசபடோமியாவின் தென் பகுதியில் உள்ள தகவல்கள் போன்றவை மக்களை செயல்முறை எழுத்தறிவை நோக்கி நகர்த்தின. மெசபடோமியாவில், வேளாண்மை உற்பத்தி, வாணிபம் ஆகியவற்றை மேலாண்மை செய்ய முத்திரை இடப்பட்டவில்லைகள்பயன்படுத்தப்பட்டன.பதிவுமுறைதொடங்கப்பட்டஇக்காலத்தில்எழுதும்முறை உருவானது.ஆப்பெழுத்துதோன்றுவதற்கானமுன் அறிகுறியாககளிமண்மீதுஎழுதப்பட்ட அடையாள வில்லைமுறை அமைந்துள்ளது. படவெழுத்துகள் எண்ணுருக்கள் பொருள்களின் வடிவங்கள் கூட்டல் முறை போன்றவை ஆப்பெழுத்து முறையில்பயன்படுத்தப்பட்டன.  
கிமு 3300-3100ல் எகிப்துநாட்டின்ஹீரோகிளிப்ஸ்உருவானது.இதுபடிமவியல் அடிப்படையில்உயர்ந்தோர் குழுவின் அதிகாரம் வளப்பம் ஆகியவற்றை வெளிப்படுத்துவதாக இருந்தது. இது ஒலியியல்குறிமான முறைஅமைக்கஅடிப்படையாகஅமைந்தது. கிமு. 900-400ல்இடையமெரிக்கப் பண்பாட்டுப் பகுதிகளில்ஓல்மெக்மற்றும்ஸாபோடெக்நாகரிகத்தின்போதுஎழுதும்முறைபழகத்திற்குவந்தது. இதுகிளிப்டிக்முறை எனப்படுகிறது.உயர்மட்டபடிமவியல் முறையில் நாட்காட்டி குறிப்புகள், எழுத்துகள், எண்கள்போன்றவைபுள்ளிகளாலும் கோடுகளாலும் குறிக்கப்பட்டன. சீனாவில்கிமு 1200ல்சாங் அரசமரபினர் காலத்தில் எழுத்து வடிவம் தோன்றியது. உயர்ந்தோர் குழுவின் செயல்பாடுகள், வேட்டையாடப்பட்ட விலங்குகள், பெற்ற விழுமங்கள், செய்த தியாகங்கள் போன்றவை முறைப்படுத்தப்பட்ட குறியீடுகளால் எலும்புகளில் பொறிக்கப்பட்டன.பண்டைய சீனர்கள் ஆரகிள்-எலும்பு எழுத்துக்களை உருவாக்கினர். இவை தற்கால எண்களையும் எழுத்துகளையும் குறிக்கும்பட எழுத்துகளாகும்.  
எழுத்தறிவானதுமேலாண்மைசெயல்களில்ஈடுபடுவோர்,அதிகார அமைப்பிலுள்ளோர்,மேல்தட்டு மக்கள்என1% க்கும்குறைவானவர்கள்மட்டுமேபயன்படுத்தக்கூடியதாகஇருந்தது என்பதை மேற்கூறிய எடுத்துக்காட்டுகள் விளக்குகின்றன.
# ஆயுள் எதிர்பார்ப்பு

**ஆயுள் எதிர்பார்ப்பு** அல்லது **வாழ்நாள் எதிர்பார்ப்பு** என்பது ஒரு மனிதரின் அல்லது உயிரினத்தின் சராசரி வாழும் காலத்தைக் குறிக்கும். பொருளியல் அல்லது மனித மேம்பாட்டு கருத்துச்சூழலில் ஒரு மனிதர் பிறந்ததில் இருந்து எவ்வளவு காலம் உயிர்வாழ்வார் என்ற எதிர்பார்ப்பை குறிக்கின்றது. குறிப்பாக ஒரு மனிதர் வசிக்கும் இடத்தை அல்லது நாட்டை முன்வைத்தும், ஆணா பெண்ணா என்ற வேறுபாட்டை முன்வைத்தும் இந்த அளவீடு மதிப்பீடு செய்யப்படுகின்றது. மனிதர்களின் சராசரி வாழ்நாள் (ஆயுள்) எதிர்பார்ப்பு சுவாசிலாந்தில் 32.6 இருந்து யப்பானில் 81 வரை இருக்கின்றது. பொருளாதார வளர்ச்சியில் சிறப்புற்ற நாடுகளில் வாழ்நாள் எதிர்பார்ப்பு அதிகமாக இருப்பதை இயல்பாக அவதானிக்க முடியும்.
# திருவாதிரை நோன்பு

**திருவாதிரை நோன்பு** என்பது திருவாதிரை நட்சத்திரத்தோடு கூடிய நிறைமதி நாளில் உபவாசம் இருந்து நோற்கும் ஒரு நோன்பாகும். இந்நாளில் நோம்பு இருப்பவர்கள் உண்ணாமல் விரதம் இருப்பர். அதனால் இந்த விரதத்தை *திருவாதிரை விரதம்* என்பர்.  
சிவனுக்குரிய நட்சத்திரம் திருவாதிரை ஆகும். இவ்விரதம் சிவனுக்கு மிகவும் உகந்தது. இதனை ஒட்டியே சிவபெருமானை *ஆதிரையின் முதல்வன்* என்றும் *ஆதிரையான்* என்றும் கூறுவர்.
# திருவாதிரை நோன்பு

## ஆருத்ரா தரிசனம்

மார்கழி மாதம் தஷிணாயனத்தின் இறுதி மாதமாகும். மார்கழி மாதத்தில் தில்லைச் சிதம்பரத்தில் உள்ள ஆரூர் கோயில் கொண்டருளிய நடராஜப் பெருமானையும் தியாகராஜர் பெருமானையும் தரிசக்க தேவர்கள் ஒன்றுகூடுவதாக ஐதீகம் உண்டு. தேவர்களுக்கு இம்மாதம் அதிகாலைப் பொழுதாகும். இக்காலத்தில் (வைகறையில்) சுவாமி தரிசனம் செய்வது உத்தமமாகக் கருதப்படுகின்றது. அக்காலத்தைப் பிரம்ம முகூர்த்தம் என்றும் அழைப்பர்.  
மார்கழி மாதம் திருவாதிரை நாளன்று நடராசருக்குச் சிறப்பு பூஜைகள் நடைபெறும். அவற்றுள் சிதம்பரத்தில் திருவாரூரில் நடப்பது மிகவும் சிறப்புடையது. திருவாதிரை தினத்தில் தியாகராஜ சுவாமி வட பாத தரிசனம் காட்டப்படும். திருவாதிரை தினத்தில் தில்லை நடராஜப் பெருமான் ஆரோகணித்து தேரில் வீதி உலா வரும் காட்சி கண்கொள்ளாக் காட்சியாகும். இந்த ஆருத்ரா தரிசனம் செய்வதற்காகவே பக்தர்கள் செல்வர். ஆருத்ரா என்பது ஆதிரையைக் குறிக்கும் சொல். இக்காட்சியியைக் கண்டு தரிசிக்க பிறநாடுகளில் இருந்தும் கூட அடியார் கூட்டம் தொன்று தொட்டு இங்கு செல்வது வழக்கம். திருவாரூர் பஞ்சபூத தலங்களில் பூமி தலமாகவும், சிதம்பரம் பஞ்சபூதத் தலங்களில் ஆகாயமாகவும் உள்ள நடராஜப் பெருமானைத் தரிசித்து முக்தி கிடைப்பதாகவும் சொல்லப்படுகின்றது.  
சைவர்களுக்கு மார்கழி மாதம் திருவாதிரை திருவெம்பாவை நோன்பினாலும், விநாயகர் சஷ்டி விரதத்தாலும் பெருமை பெறுகின்றது. சைவர்களுக்கு மட்டுமல்லாமல் வைஷ்ணவர்களுக்கும் இம்மாதம் சிறப்புக்குரியதாகும். சுவர்க்க வாயிலில் ஏகாதசி விரதம் இம்மாத்திலேயே கடைப்பிடிக்கப்படுகின்றது. கண்ணன் கீதையில் மாதங்களில் நான் மார்கழி என்று கூறியுள்ளார். ஆண்டாளும் தனது திருப்பாவையில் மார்கழி மாதத்து மதி நிறைந்த நன்னாள் என வர்ணிக்கின்றாள். இதனை சிறப்புடைய மார்கழி மாதத்து ஆதிரை நாள் என்று அழைக்கப்படும்.
# திருவாதிரை நோன்பு

## ஆருத்ரா தரிசனம்

### ஐதீகக் கதை

தாருகா வனத்து முனிவர்கள் சிவபெருமானை நிந்தித்து ஒரு பெருவேள்வி நடத்தினர். சிவனார் பிச்சாடனர் வேடமேற்று பிச்சை எடுக்க முனிவர்களின் இல்லங்களுக்குச் சென்றார். முனிபத்தினிகள் தம்மை மறந்து பிச்சாடனராகிய சிவபெருமான் பின்னே செல்லலாயினார். இதனால் வெகுண்ட முனிவர்கள் வேள்வித்தீயில் மத யானை, முயலகன், உடுக்கை, மான், தீப்பிழம்பு என்பவற்றைத் தோற்றுவித்து சிவன்பால் ஏவினர். சிவனார் மதயானையைக் கொன்று, அதன் தோலை அணிந்தார். மற்றவைகளைத் தானே தரித்துக் கொண்டு முயலகன் மீது வலது காலை ஊன்றி இடது காலைத் தூக்கி நடனமாடி, முனிவர்களுக்கு உண்மையை உணர்த்தினார். இதுவே ஆருத்திரா தரிசனம் என்று சொல்லப்படுகின்றது.
# திருவாதிரை நோன்பு

## சேந்தனார் வரலாறு

சேந்தனார் ஓர் விறகுவெட்டி. அவர் சிதம்பரம் அருகேயுள்ள ஓர் ஊரில் வாழ்ந்து வந்தார். அவர் சிறந்த சிவபக்தர். தினமும் ஒரு சிவனடியாருக்கு உணவளித்துப் பின் தான் உண்டு உணவருந்துவார்.  
ஒரு நாள் அதிகமாக மழைபெய்து விறகுகள் ஈரமாயின அதனால் அன்று அவரால் விறகு விற்க முடியவில்லை. அதனால் அரிசி வாங்க காசு அவரிடம் இல்லை. எனவே அன்று கேள்வரகில் களி செய்து சிவனடியாரை எதிர்பார்த்திருந்தார். ஆனால் யாரும் தென்படவில்லை. மனம் நொந்த சேந்தனாரின் பக்தியை உலகிற்கு உணர்த்த விரும்பி நடராஜப் பெருமான் ஓர் சிவனடியார் வேடத்தில் சேந்தனார் இல்லம் ஏகினார். சேந்தனார் அகமகிழ்ந்து களியை சிவனடியாருக்குப் படைத்தார். சிவனடியார் களியை மிக விருப்பமுடன் உண்டதுமல்லாமல் எஞ்சியிருந்த களியையும் தனது அடுத்த வேளை உணவிற்குத் தருமாறு வாங்கிச் சென்றார்.  
மறுநாள் காலையில் வழக்கம் போல் திலைவாழ் அந்தணர்கள் சிதம்பரம் கோயில் கருவறையைத் திறந்தனர். என்ன அதிசயம்; நடராஜப் பெருமனைச் சுற்றி எங்கும் களிச் சிதறல்கள். உடனே அரசருக்கு அறிவித்தார்கள். அரசர் அன்று இரவு தான் கண்ட கனவை எண்ணினார். கனவில் நடராஜப் பெருமான் தான் களியுண்ணச் சென்றதைத் தெரிவித்து இருந்தார். அதன்படி சேந்தனாரைக் கண்டு பிடிக்கும்படி அமைச்சருக்கு ஆணையிட்டார். ஆனால் அவரோ அன்று சிதம்பரம் நடராஜப் பெருமானின் தேர்த்திருவிழா நடந்துகொண்டிருந்தது. அதற்குச் சேந்தனாரும் வந்திருந்தார்.  
எம்பெருமானைத் தேரில் அமர்த்திய பின், அரசர் உட்பட எல்லோரும் தேரை வடம்பிடித்து இழுத்தார்கள். மழைகாரணமாக சேற்றில் தேர் அழுந்திச் சிறிதும் அசையாது நின்றது. அரசர் மிகவும் மனவருந்தினார். அப்போது அசரீரியாக "சேந்தா நீ பல்லாண்டு பாடு" என்று கேட்டது. சேந்தானாரோ ஒன்றும் அறியாத யான் எப்படிப் பாடுவேன் என்று நடராஜப் பெருமானைத் துதித்தார். எம்பெருமானும் அதற்கு அருள் புரிந்தார்.  
சேந்தனார் இறைவன் அருளால் "மன்னுகதில்லை வளர்க நம்பக்தர்கள் வஞ்சகர் போயகல" என்று தொடங்கி "பல்லாண்டு கூறுதுமே" என்று முடித்துப் பதின்மூன்று பாடல்கள் இறைவனை வாழ்த்திப் பாடினார். உடனே தேர் நகர்ந்தது. சேந்தனாரின் கால்களில் அரசரும், அந்தணர்களும், சிவனடியார்களும் வீழ்ந்து வணங்கினார்கள். அரசர் தாம் கண்ட கனவைச் சேந்தனாருக்குத் தெரிவித்தார். சேந்தனார் அவர் வீட்டிற்குக் களியுண்ண நடராஜப் பெருமானே வந்தார் என்றதை அறிந்து மனமுருகினார். அன்றைய தினம் திருவாதிரை நாள் என்றும், இன்றும் ஆதிரை நாளில் நடராஜப் பெருமானிற்குக் களிபடைக்கபடுவதாகச் சொல்லப்படுகின்றது.
# திருவாதிரை நோன்பு

## நோன்பு நோற்கப்படும் முறை

மார்கழி மாத திருவாதிரையை இறுதி நாளாகக் கொண்டு, பத்துத் திங்கள் திருவெம்பாவை நோன்பு நோற்கப்படுகின்றது. சில சிவாலயங்களில் பகல் திருவிழாவும், ஒன்பதாம் நாள் தேர்த்திருவிழாவும் அன்று பின் இரவு அதிகாலை வேளையில் நடராஜப் பெருமானுக்கு விஷேட அபிஷேக ஆராதனைகள் நடைபெற்றுப் பத்தாம் நாள் சூரிய உதயத்தில் தரிசனம் நடைபெறும்.  
விரதத்தைக் கடைப்பிடிப்போர் திருவாதிரை தினம் உபவாசம் இருந்து மறுநாள் பாரணஞ் செய்வர். திருஞானசம்பந்த மூர்த்தி நாயனார் தமது தேவாரத்தில் ஆதிரை நாளைப் பின்வருமாறு சிறப்பித்துள்ளார்.:  
:"ஊர்திரை வேலை யுலாவும் உயர்மலைக்
:கூர்தரு வேல்வல்லார் கோற்றங் கோள் சேரிதனில்
:கார்தரு சோலைக் கபாலீச்சரம் அமர்ந்தான்
:ஆதிரைநாள் காணாதே போதியார் பூம்பாவாய்"  
திருநாவுக்கரசரும் திருவாரூரில் நிகழ்ந்த திருவாதிரை விழாவின் சிறப்பினையும் அழகையும் பின்வருமாறு பாடியுள்ளார்.  
:"முத்து விதான மணிப்பொற் கவரி முறையாலே
:பக்தர்க ளோடு பாவையர் சூழப் பலிப்பின்னே
:வித்தகக் கோல வெண்டலை மாலை விரதிகள்
:அத்தனாரூ ராதிரை நாளா லதுவண்ணம்"  
*சங்சரசங்கிதை* என்னும் வடமொழி நூலின் உபதேச காண்டத்தில் இந்நோன்பின் மகிமை கூறப்பட்டுள்ளது. கச்சியப்ப சிவாசாரியாரின் மாணாக்கராகிய *கோனேரியப்ப முதலியார்* தமிழில் இதனை மொழிபெயர்த்துள்ளார்.
# திருவாதிரை நோன்பு

## மார்கழித் திருவாதிரை

அத்துடன், திருவெம்பாவை வழிபாட்டுக்குரிய பத்துத் தினங்களின் இறுதி நாளாகவும் மார்கழித் திருவாதிரை அமைகின்றது.
# திருவாதிரை நோன்பு

## திருவாதிரைக் களி

திருவாதிரை நாளில் உளுந்து மாவினால் செய்த களி நெய்வேத்தியமாகப் படைக்கப்பட்டு, அனைவருக்கும் வழங்கப்படுகிறது. 'திருவாதிரைக்கு ஒரு வாய்க்களி' என இதனை தென் தமிழகத்தின் சொலவடையில் பதிவு செய்துள்ளனர்.
# ஹிஸ் ஹைனெஸ் அப்துல்லா (திரைப்படம்)

**ஹிஸ் ஹைனெஸ் அப்துல்லா** (*மாட்சிமை தங்கிய அப்துல்லா*, *His Highness Abdulla*) 1990ல் திரையிடப்பட்ட மலையாளத் திரைப்படம். நடிகர் மோகன்லால் தயாரித்த இன்னுமொரு இசைக் காவியமாகும். அவர் தயாரித்த பரதம் திரைப்படத்தைப் போலவே, இத்திரைப்படத்திலும் ரவீந்திரன் இசையமைத்த அற்புதமான கருநாடக இசை வடிவத்தில் அமைந்த பாடல்களை, கே. ஜே. யேசுதாஸ், எம்ஜி. ஸ்ரீகுமார், ரவீந்திரன், சித்ரா, சுஜித் ஆகியோர் பாடியிருந்தார்கள்.  
இத்திரைப்படத்தில் மோகன்லால், நெடுமுடி வேணு, கௌதமி, திக்குரிசி சுகுமாரன் நாயர், ஸ்ரீனிவாசன், எம். ஜீ. சோமன் முதலானோர் நடித்தார்கள். இயக்குநர் சிபிமலயில் இத்திரைப்படத்தையும் இயக்கினார்.
# ஹிஸ் ஹைனெஸ் அப்துல்லா (திரைப்படம்)

## கதை

கஜல் பாடகன் என அறியப்பட்ட ஒருவன் (மோகன்லால்) பம்பாயிலிருந்து புறப்பட்டு ஒரு மகாராஜாவை (நெடுமுடி வேணு) கொல்வதற்காக கேரளத்திற்கு வருகிறான். அங்கு மகாராஜாவின் உறவினர்களே அவர் சொத்துக்களை அபகரிக்க முயல்வதையும் காண்கிறான். மகாராஜாவின் அரண்மனையில் நிலவும் சங்கீதச் சூழல் அவனது மனதை மாற்றுகிறது.
# ஹிஸ் ஹைனெஸ் அப்துல்லா (திரைப்படம்)

## விருதுகள்

- தேசிய விருது - சிறந்த துணை நடிகர் - நெடுமுடி வேணு
- தேசிய விருது - சிறந்த பின்னணிப்பாடகர் - எம். ஜீ. ஸ்ரீகுமார் - "நாதரூபினி" பாடலுக்காக
# ஹிஸ் ஹைனெஸ் அப்துல்லா (திரைப்படம்)

## பாடல்கள்

- பிரமதவனம் வேண்டும் - கே. ஜே. ஜேசுதாஸ்
- கோபிகா வசந்தம் - கே. ஜே. ஜேசுதாஸ் - சித்ரா
- நாதரூபினி - எம். ஜீ. ஸ்ரீகுமார்
- தேவசபாதலம் - கே. ஜே. ஜேசுதாஸ், ரவீந்திரன், சுஜித் பாடியது.
# தென் இந்திய மாநிலங்களின் மனித முன்னேற்ற ஒப்பீடு

| தமிழ்நாடு | 68 | 41.00 | 73.47 % | 21.1 % | 88.6 % |  |
| --- | --- | --- | --- | --- | --- | --- |
| கேரளம் | 71 | 4.40 | 90.92 % | 12.7 % | 91 % |  |
| கர்நாடகம் | ?? | ?? | ?? % | 20.0 % | ?? | 89.3 % |
| ஆந்திரப் பிரதேசம் | ?? | ?? | ?? % | 15.8 % | ?? | 76.9 % |
| *இந்தியா* | ?? | 65.00 | ?? % | 26.1 % | ?? | 67.9 % |
| *குறிப்புகள்* | __ | __ | __ | Stats | } |  |
# செயிண்ட் கிட்சும் நெவிசும்

**செயிண்ட். கிட்ஸ் நெவிஸ்** அதிகாரபட்சமாக செயிண்ட். கிறிஸ்டோபர் நெவிஸ் அமெரிக்க கண்டத்தில் கரிபியக்கடலில் இரு தீவுவுகளை முதன்மை நிலப்பகுதியாக கொண்ட நாட்டைக் குறிக்கும். இது பரப்பளவு மற்றும் மக்கள் தொகை அடிப்படையில் அமெரிக்க கண்டத்தின் மிகச்சிறிய நாடாகும். தலைநகரமும் முக்கிய அரச மையங்களும் செயிண்ட். கிட்ஸ் தீவிலேயே அமைந்துள்ளன. நெவிஸ் செயிண்ட். கிட்சுக்கு தென்மேற்கில் 3 கி.மீ. தொலைவில் அமைந்துள்ளது.
# பொருளாதார ஏற்றத்தாழ்வு

கொண்டு அளக்கப்பட்டது. ஜினி குறியீடு 0 ஆக இருந்தால் அந்நாட்டில் அனைவரும் சமமான வருவாய் ஈட்டுகின்றனர். 1 ஆக இருந்தார் அனைத்து வருவாயும் ஒருவர் மட்டும் ஈட்டுகிறார், ஏனையோர் வருவாயற்று உள்ளனர். ஜினி குறியீடு இவ்விரண்டு எல்லைகளுக்கு (0, 1) இடைப்பட்டதாக இருக்கும். சிவப்பு நிறம் கொண்ட நாடுகளில் வருவாய்ச் சமனின்மை கூடுதலாகவும், பச்சை நிறம் கொண்ட நாடுகளில் குறைவாகவும் உள்ளது.]]  
**பொருளாதார ஏற்றத்தாழ்வு** ஒரு சமூகத்தில் அதன் வெவ்வேறு குழுக்களுக்கிடையே அல்லது தனிநபர்களுக்கிடையே இருக்கக் கூடிய பொருளாதார நிலையின் சமனற்ற தன்மையைக் குறிக்கின்றது. பொருளாதார நிலையை வருமானத்தையும் நிலையான சொத்துக்களையும் கொண்டு வரையறை செய்யலாம். ஒரு ஆரோக்கியமான சமூகத்துக்கு அதன் அடிப்படை வாழ்க்கைத் தரம் சிறப்பாகவும், ஏற்றத்தாழ்வு குறைவாகவும் இருத்தல் நலம்.  
இந்த ஏற்றத்தாழ்வுகளை அளக்க ஜினி குறியீட்டைப் பயன்படுத்துவர்.
# உ. வே. சாமிநாதையர்

**உத்தமதானபுரம் வேங்கடசுப்பையர் மகன் சாமிநாதன்** என்ற **உ. வே. சாமிநாதையர்** (*U. V. Swaminatha Iyer*) (19 பெப்ரவரி 1855 – 28 ஏப்ரல் 1942, சுருக்கமாக **உ.வே.சா**) தமிழறிஞரும், பதிப்பாளரும் ஆவார். இவர் தமிழ் மொழிக்குச் செய்த தொண்டினால் *தமிழ்த் தாத்தா* எனச் சிறப்பிக்கப்பட்டார். தமிழ் மொழியில் அழிந்து போகும் நிலையிலிருந்த பண்டைத் தமிழ் இலக்கியங்கள் பலவற்றைத் தேடித்தேடி அலைந்து பெற்று அச்சிட்டுப் பதிப்பித்தவர். இருபதாம் நூற்றாண்டின் தொடக்கத்தில் தமிழுக்குத் தொண்டாற்றியவர்களுள் உ. வே. சாமிநாதையர் குறிப்பிடத்தக்கவர். தமது அச்சுப்பதிப்பிக்கும் பணியினால் தமிழ் இலக்கியத்தின் தொன்மையையும், செழுமையையும் அறியச் செய்தவர். உ.வே.சா. அவர்கள் 90-இற்கும் மேற்பட்ட புத்தகங்களை அச்சுப்பதித்தது மட்டுமின்றி 3000-இற்கும் அதிகமான ஏட்டுச்சுவடிகளையும் கையெழுத்தேடுகளையும் சேகரித்திருந்தார்.
# உ. வே. சாமிநாதையர்

## வாழ்க்கை

சாமிநாதையர் 1855 பிப்ரவரி 19 இல் தஞ்சாவூர் மாவட்டத்தின் சூரியமூலையில் வேங்கட சுப்பையர், சரசுவதி அம்மாள் தம்பதியருக்கு மகனாய்ப் பிறந்தார். தற்போதைய திருவாரூர் மாவட்டத்தின் மையப் பகுதியில் இருந்து 33 கிலோமீட்டர் தொலைவில் உள்ள, உத்தமதானபுரம் எனும் சிற்றூரே இவரது தந்தையின் சொந்த ஊர் என்றாலும் தாயின் ஊர் சூரியமூலை ஆகும். இவரின் தந்தை இசையுடன் அரிகதை காலாட்சேபம் செய்து வந்தவர். உ.வே.சா. தனது தொடக்கத் தமிழ்க் கல்வியையும், இசைக் கல்வியையும் சொந்த ஊரில் உள்ள ஆசிரியர்களிடத்தே கற்றார். பின்னர்த் தன் 17-ஆம் வயதில் நாகப்பட்டினம் மாவட்டம் திருவாவடுதுறை சைவ ஆதீனத்தில் தமிழ் கற்பித்துக் கொண்டிருந்த மகாவித்துவான் என அழைக்கப்பட்ட மீனாட்சி சுந்தரம் பிள்ளையிடம் 5 ஆண்டு காலம் பயின்று தமிழறிஞர் ஆனார். தொடக்கத்தில் கும்பகோணத்திலிருந்த கல்லூரி ஒன்றில் ஆசிரியராகப் பணியில் இருந்த இவர், பின்னர்ச் சென்னை மாநிலக் கல்லூரியிலும் ஆசிரியராக இருந்தார்.
# உ. வே. சாமிநாதையர்

## வாழ்க்கை

### உ.வே.சா. எழுதிய என் சரித்திரம்

#### உ.வே.சா. வாழ்க்கையின் சிறப்பு

உ.வே சாமிநாத அய்யரின் விடாமுயற்சியால் ஏடுகளில் இருந்த மணிமேகலை, சிலப்பதிகாரம், சீவக சிந்தாமணி, பத்துப்பாட்டு, புறநானூறு போன்ற சங்க கால இலக்கியங்கள் அச்சு நூல்களாக வெளிப்பட்டது.  
இவர் ஏட்டுச்சுவடிகளைப் பார்த்து அப்படியே அவைகளைப் பதிப்பித்தல் மட்டும் செய்யவில்லை. சிதைந்து மறைந்துவிட்ட அடிகளையும் சொற்களையும் கண்டு முழுப்பொருள் விளங்கும்படி செய்தார். ஆசிரியர் குறிப்பு, நூற்குறிப்பு போன்ற செய்திகளையும் தொகுத்து வழங்கி, இந்த நூல்களைக் குறித்த முழுபுரிதலுக்கும் வழிவகுத்தார்.
# உ. வே. சாமிநாதையர்

## வாழ்க்கை

### உ.வே.சா. எழுதிய என் சரித்திரம்

#### உ.வே.சா.வின் பிறப்பு

ஆனந்த வருடம் மாசி மாதம் 9-ஆம் தேதி திங்கட்கிழமை (19-02-1855) அன்று உ.வே.சா. பிறந்தார். இவர் தந்தை, குடும்பம் நடத்துவதற்கே மிகவும் சிரமப்பட்டுள்ளார். உ.வே.சா. தமது இளம்வயதில் தமது பாட்டனாரிடமும் ஓரிரண்டு திண்ணைப் பள்ளிகளிலும் கல்வி பயின்றுள்ளார்.  
உ.வே.சா. சிறுவயதில் விளையாட்டிலும் இசையைக் கற்பதிலும் ஆர்வமுடையவராய் இருந்தார். ஆனாலும், அவரது தந்தை உ.வே.சா. விளையாடுவதை விரும்பியதில்லை. எப்பொழும் படித்துக்கொண்டே இருக்கவேண்டுமென்று விரும்பினார். தமது சிறிய தந்தையாரிடம் இயற்கையாகவே இசையில் ஆர்வமுள்ள உ.வே.சா. இசை பயின்றாா்கள். உ.வே.சா.விற்குச் சிறுவயதில் ஆங்கில எழுத்துகள் மட்டும் கற்கும் வாய்ப்பு கிட்டியது. சடகோபஐயங்காரே தமக்குத் தமிழில் ஆர்வம் உண்டாகும் வண்ணம் முதன்முதலில் கற்பித்தாா் என்று உ.வே.சா. தெரிவிக்கின்றார்கள்.  
சிதம்பரம்பிள்ளை என்னும் தமது தந்தையின் நண்பரிடம் திருவிளையாடற்புராணம் நூலைக் கற்றார். அக்காலத்தில் கற்பது என்பது தற்போது முறையாகப் பள்ளியிலமர்ந்து பாடம் வாரியாக அல்லாமல் இது போன்று தமிழ் நூல்களை நன்கு கற்பதே போலும். உ.வே.சா. தமது வாழ்நாள் முழுவதும் இது போன்றே தமிழ் நூல்களை ஐயம் தீர்ந்தபடி கற்றுத் தேர்ந்தார்கள். நன்னூல், தொல்காப்பியம் போன்ற இலக்கண நூல்களையும் சமகாலத்தில் இயற்றிய பிள்ளைத்தமிழ், கோவை முதலிய இலக்கியங்களையும் இது போன்றே தமிழறிஞா்களிடம் பாடம் கேட்டும் புலமையடைந்தார். சிறுவயது முதலேயே நன்னூலை நன்கு கற்றிருந்ததால் இவருக்கு இது மிகவும் உதவியாக இருந்துள்ளது. எந்தப் புலவரிடம் பாடம் கேட்கச் சென்றாலும், இவரது நன்னூல் புலமை கைகொடுத்து உதவியது.  
உ.வே.சா. கவிதை எழுதும் கலையையும் பயின்று வந்தார். உ.வே.சா. தமது தந்தையாருடன் சென்று இராமயண விரிவுரையில் உதவி செய்துள்ளார். இதற்கு நல்ல வரவேற்பும் இருந்தது. இதன் மூலம் இவர் தந்தைக்கு நல்ல வருமானமும் கிடைத்தது.  
உ.வே.சாவிற்குப் பதினான்காம் வயதில் திருமணம் நடந்தது. மணபெண் வயது எட்டு.
# உ. வே. சாமிநாதையர்

## வாழ்க்கை

### உ.வே.சா. எழுதிய என் சரித்திரம்

#### மீனாட்சிசுந்தரம் பிள்ளையிடம் கல்வி, திருவாவடுதுறை ஆதீனம் தொடர்பு

தாம் வாழ்ந்து வந்த ஊரான சூரியமூலையில் தமிழ் மேலும் கற்க வழியில்லாததால் சோர்வடைந்ததாகவும் அரும்பாவூர் நாட்டார் என்னும் பெருஞ்செல்வர் தமது இல்லத்தில் தங்கியிருந்தபொழுது, உ.வே.சா.வின் தமிழார்வத்தை உணர்ந்து, இவரை மீனாட்சி சுந்தரம் பிள்ளை அவர்களிடம் அனுப்பும்படி பரிந்துரைத்தது தம்மனத்தில் பிள்ளையவர்களிடம் பாடம் கேட்க வேண்டும் என்னும் வேட்கையை ஏற்படுத்தியது என்று குறிப்பிடுகிறார். இடையில் சிலகாலம் விருத்தாச்சலம் ரெட்டியாரிடம் உ.வே.சா. தமிழ் கற்றார். பாடல் எழுதுவதன் நுணுக்கங்களை அங்குக் கற்றார். மேலும் புத்தகங்களைப் படிப்பது மட்டும் போதாது; படித்தவர்களிடம் பாடம் கேட்க வேண்டும் என்பதையும் அப்பொழுது நன்கு உணர்ந்து கொண்டார். பின்னர் மீனாட்சி சுந்தரம் பிள்ளை அவர்களிடம் சேர்ந்து பாடம் கற்கத் தொடங்கினார். அப்பொழுது, திருவாடுதுறை ஆதினத்தின் தொடர்பும் கிடைத்தது. அத்தொடர்பு இவர் வாழ்க்கையில் மிகப்பெரிய தாக்கத்தை ஏற்படுத்தியது. இறுதிவரையிலும் இத்தொடர்பு உ.வே.சாவிற்கு மிகுந்த பலத்தையும் மகிழ்ச்சியையும் கொடுத்தது. பிற்காலத்தில் மடத்தலைவருடன் மிகவும் நெருங்கிப் பழகும் வாய்ப்பும் அதனால் அரிய தமிழ்த் தொண்டு ஆற்றவும் இது வழிவகுத்தது. உ.வே.சா. தம் ஆசிரியர் திரு.மீனாட்சி சுந்தரம் பிள்ளை அவர்களிடம் அளவிட முடியாத பற்றும், பாசமும் பக்தியும் கொண்டிருந்தார். தமது இறுதிக் காலம் வரை இவற்றில் இம்மியும் குறையவில்லை.  
ஆசிரியர் அவர்களுடன் கும்பகோணம் தியாகராச செட்டியாரைச் சந்திக்கும் வாய்ப்புக் கிடைத்தது. செட்டியார் கும்பகோணம் அரசினர் கல்லூரியில் தலைமைத் தமிழாசிரியர். செட்டியார் அவர்களே பிற்காலத்தில் உ.வே.சா.வைக் கும்பகோணம் கல்லூரியில் தமிழாசிரியராகச் சேர்த்துவிட்டவர்.
# உ. வே. சாமிநாதையர்

## வாழ்க்கை

### உ.வே.சா. எழுதிய என் சரித்திரம்

#### வாழ்நாளில் திருப்பம்: சிந்தாமணி பதிப்பு
திருவாவடுதுறை சென்று தேசிகரிடம் அச்சு நகல்களைக் காண்பித்த பொழுது அவர் மிக்க மகிழ்ச்சியடைந்து “சாமிநாதையர் மடத்திலேயே இருந்தால் இந்த மாதிரியான சிறந்த காரியங்களைச் செய்ய இடமுண்டா? நல்ல வித்துகள் தக்க இடத்தில் இருந்தால் நன்றாகப் பிரகாசிக்கும்”. என்று குறிப்பிட்டு மகிழ்ந்துள்ளார்.  
சீவக சிந்தாமணி பதிப்பு நிகழ்ந்து கொண்டிருக்கும் பொழுதே தம்மிடமிருந்த எட்டுத்தொகை நூலை ஆராய்ந்து வந்தார். பதிப்பு நிகழ்ந்து வந்தாலும் சீவக சிந்தாமணி ஏடு தேடும் முயற்சி தொடர்ந்தது. இதற்காகத் திருநெல்வேலி சென்று பல ஊர்களில் சீவக சிந்தாமணி நூலை உ.வே.சா. தேடினார்.  
சீவக சிந்தாமணி பதிப்பு பற்றிப் பல பத்திரிகைகளிலும் செய்திகள் வந்த வண்ணமிருந்தன. சிந்தாமணி பதிப்பிற்கு வாங்கியிருந்த முன்பணம் போதவில்லை. அச்சிடுவதற்குக் காகிதம் தேவையாக இருந்தது. கடன் வாங்கி இதுபோன்ற இடர்பாடுகளை உ.வே.சா. சரி செய்து வந்தார். அக்காலத்தில் தமிழ்ப் புத்தகங்களில் முகவுரை இருந்ததில்லை. ஆனால் உ.வே.சா. சிந்தாமணி நூலிற்கு விரிவான முகவுரை எழுதிச் சேர்த்தார். இதனைத் தொடர்ந்து முதன்முறையாக நூலாசிரியர் வரலாறு, உரையாசிரியர் வரலாறு முதலியவற்றையும் சேர்த்து நூலுக்கு மிகுந்த மதிப்பைக் கூட்டினார். அதே போலக் காப்பியத்தின் கதையை எழுதிச்சேர்த்தார். நூலைப் படிப்பவர்கள் நூலைப்பற்றி நன்கு புரிந்து கொள்வதுடன் நூல் பற்றிய மற்ற தகவல்களும் தெரிந்து கொள்ள வேண்டும் என்று பெருமுயற்சி எடுத்துக் கொண்டார். உரையாசிரியரைப் பற்றிக் கூறும் பொழுது அவர் உரை எழுதிய பிற நூல்கள் எவையென்றும் குறிப்பிட்டார். நூல்வெளியிட உதவியவர் பெயர்களும் முன்னுரையில் இடம் பெற்றது. இவ்வாறு நூல் பதிப்பில் வாசகர் நலன் கருதிப் பல தகவல்களைக் கொடுத்துப் பெரிய புரட்சியை முதன்முதலாக உ.வே.சா. ஏற்படுத்தினார். முதல் பிரதியைப் பெற்றுக்கொண்டு, இம்முயற்சிக்கு வித்திட்ட சேலம் இராமசாமி முதலியாரிடம் காண்பித்தார். அவர் அடைந்த ஆனந்தம் அளவிடமுடியாது. “பெரிய காரியத்தை மேற்கொண்டு நிறைவேற்றி விட்டீர்கள்” என்று மனமாரப் பாராட்டினார். நூலைக் கண்ட சுப்ரமணியதேசிகர் முதலியோர் மிக்க மகிழ்ச்சியடைந்தனர்.
# உ. வே. சாமிநாதையர்

## வாழ்க்கை

### உ.வே.சா. எழுதிய என் சரித்திரம்

#### பத்துப்பாட்டு

அடுத்துப் பத்துப்பாட்டை பதிப்பிக்கும் முயற்சியை சாமிநாதர் கையிலெடுத்தார். சீவக சிந்தாமணி போலவே ஏட்டுச் சுவடிகளைத் தேடி ஊர்ஊராகக் சென்றாா். ஒரு பிரதி அவர் கைவசம் ஏற்கனவே இருந்தது.  
பத்துப்பாட்டு பதிப்பு வேலையும் சென்னையில் தொடங்கியது. சீவக சிந்தாமணி பதிப்பிலும் பத்துப்பாட்டுப் பதிப்பிலும் திருமானூர் கிருஷ்ணையரைச் சென்னையில் தங்கி மேற்பார்வையிட்டு உ.வே.சா.விற்கு உதவி உள்ளார். 1889-ஆம் வருடம் உ.வே.சா.வின் 34-ஆவது வயதில் பத்துப்பாட்டும் பதிப்பிக்கப்பட்டது. இதில் முகவுரையும், நூலின் மூலம் நச்சினார்க்கினியர் உரை, உரைச்சிறப்பு, பாயிரம், அரும்பதவிளக்கம் அருந்தொடர்விளக்கம், பிழைதிருத்தம் என்பனவற்றை உ.வே.சா. சேர்த்திருந்தார். இதன் தொடர்ச்சியாகத் திருகச்சியப்ப முனிவர் இயற்றிய ஆநந்தருத்திரேசர் வண்டு விடுதூது, மாயூரம் ராமையர் இயற்றிய மயிலையந்தாதி முதலிய நூல்களையும் உ.வே.சா. பதிப்பித்து வெளியிட்டார்கள்.  
இதற்கிடையில் சேலம் இராமசாமி முதலியார் சிலப்பதிகாரம் மூலமும் உரையும் அடங்கிய பிரதி ஒன்றைக் கொடுத்தார். ஏற்கனவே தியாகராச செட்டியார் கொடுத்த பிரதியும் உ.வே.சா.விடத்தில் இருந்தது. அடியார்க்கு நல்லார் உரை ஒரு பெரிய சமுத்திரமாக இருந்தது. மீண்டும் சுவடிகள் தேடும் யாத்திரையை உ.வே.சா. மேற்கொண்டார். ஏற்கனவே தேடாத சேலம் போன்ற இடங்களுக்குச் சென்று சுவடிகளைத் தேடத் தொடங்கினார். மேலும் திருநெல்வேலி திருவைகுண்டம், பெருங்குளம், ஆறுமுகமங்கலம், நாங்குநேரி, களக்காடு, குன்றக்குடி, மிதிலைப்பட்டி போன்ற ஊர்களுக்குச் சென்று ஏட்டுச்சுவடிகளைத் தேடினார். கிடைத்த சுவடிகளை வைத்து தீவிர ஆராய்ச்சி மேற்கொண்டார். அடியார்க்கு நல்லார் உரையில் பல நூல்களின் பெயர்கள் இருப்பதாகக் கண்ட உ.வே.சா. இந்நூல்களைப் பற்றிய குறிப்பை அவசியம் தம் நூலில் குறிப்பிட வேண்டும் என்று விரும்பினார்கள். நூலிலும், உரையிலும் அறியப்படும் அரசர் பெயர்களையும் வரிசைப்படுத்தி வெளியிட விரும்பினார். இவ்வாறு அரசர்கள், நாடுகள், ஊர்கள், மலைகள், ஆறுகள், பொய்கைகள், தெய்வங்கள், புலவர்கள், ஆகிய பெயர்களுக்குத் தனித்தனியாக அகராதியும் அடியார்க்கு நல்லார் உரையில் கண்ட நூல்களுக்கு அகராதியும், தொகையகராதியும், விளங்கா மேற்கோளகராதியும், அபிதான விளக்கமும் எழுதி உ.வே.சா. சிலப்பதிகார நூலைப் பதிப்பித்தார். சிலப்பதிகார கதைச்சுருக்கம், இளங்கோவடிகள் வரலாறும், அடியார்க்கு நல்லார் வரலாறும், மேற்கோள் நூல்களைப் பற்றிய குறிப்புகளும் எழுதப் பெற்றன. 1891-ஆம் வருடம் சூன் மாதம் கோடை விடுமுறையில் சென்னை சென்று உ.வே.சா. சிலப்பதிகாரத்தைப் பதிப்பிக்கத் தொடங்கினார்.  
உ.வே.சா. அவர்கள், இந்நூல்களின் வெளியீடு குறித்துச் “சீவக சிந்தாமணியும் பத்துப்பாட்டும் தமிழ்நாட்டில் உலாவரத் தொடங்கிய பிறகு பழந்தமிழ் நூல்களின் பெருமையை உணர்ந்து இன்புறும் வழக்கம் தமிழர்களிடையே உண்டாயிற்று. அவற்றின் பின்பு சிலப்பதிகாரம் வெளிவரவே பண்டைத் தமிழ் நாட்டின் இயல்பும் தமிழில் இருந்த கலைப்பரப்பின் சிறப்பும் யாவருக்கும் புலப்படலாயின. “கண்டறியாதன கண்டோம்” என்று புலவர்களும் ஆராய்ச்சியாளர்களும் உவகைக் கடலில் மூழ்கினர்" என்று தமிழ்நாட்டிலிருந்த வரவேற்பைப் பற்றிக் குறிப்பிடுகிறார்.
# உ. வே. சாமிநாதையர்

## வாழ்க்கை

### உ.வே.சா. எழுதிய என் சரித்திரம்

#### புறநானூறு

1894-ஆம் வருடம் செப்டம்பர் மாதம் புறநானூறு நூல் பதிப்பிக்கப்பட்டு வெளியிடப்பட்டது. உ.வே.சா. பதிப்பித்த எட்டுத்தொகை நூல்களுள் இதுவே முதலானதாகும். முகவுரையில் எட்டுத்தொகையும் அதுபற்றிய வரலாற்றையும், அகம் புறம் என்னும் இருவகைப் பொருளின் இயல்பையும் விளக்கி எழுதிச் சேர்த்துள்ளார்கள். அடுத்துப் புறப்பொருள் வெண்பாமாலை நூலை ஆராய்ச்சி செய்து பதிப்பித்தார்கள். அடுத்து மணிமேகலை நூலை ஆராய்ச்சி செய்தார்கள். மணிமேகலை நூலை நன்கு புரிந்து கொள்ள பெளத்த மத ஆராய்ச்சியும் தேவைப்பட்டது. புத்தரைப் பற்றியும் அவர்தம் வரலாறு பற்றியும் படித்தார். ஐயம் வந்த பொழுதெல்லாம் பௌத்தம் அறிந்தவர்களிடம் கேட்டுத் தெரிந்துகொண்டார். இவ்வாறு பலத்த முயற்சிக்குப்பின் 5. சூன் 1896-ஆம் ஆண்டு மணிமேகலையையும் உ.வே.சா. அச்சுக்குக் கொடுத்தார். அந்நூலிற்கு அங்கமாக மணிமேகலையின் கதையையும் எழுதிச் சோ்த்தார். பௌத்தம் குறித்த செய்திகள் தமிழ்நாட்டிற்குப் புதிதாகையால் அவைகளை நூலில் ஆங்காங்கே எழுதிச் சோ்த்தார்.1898-ஆம் ஆண்டு சூலை மாதம் மணிமேகலை மூலமும், அரும்பதவுரை முதலியனவும், முகவுரை, புத்தசரித்திரம், பெளத்ததருமம், பெளத்தசங்கம் மணிமேகலைக் கதைச்சுருக்கம் முதலியவற்றுடன் வெளியிடப்பட்டது. 59 தமிழ் நூல்களிலிருந்தும் 29 வடமொழிநூல்களிலிருந்தும் குறிப்புரையில் மேற்கோள்கள் காட்டியிருந்தார். முதன்முதலாக உ.வே.சா. உரை எழுதிய நூல் மணிமேகலை. உரை எளிய நடையில் அமைந்ததைப் பற்றிப் பலரும் அவரைப் பாராட்டினர் என்று உ.வே.சா. குறிப்பிடுகிறார்.
# உ. வே. சாமிநாதையர்

## ஏட்டுச்சுவடி மீட்பு

உ.வே.சா. கும்பகோணத்தில் பணியில் இருந்த காலத்திலே சேலம் இராமசாமி முதலியார் என்பவரைச் சந்தித்து நட்பு கொண்டார். ஒருநாள் வழக்கம் போல் இவர்கள் உரையாடிக் கொண்டிருக்கையில் ' சீவக சிந்தாமணியைப் பற்றித் தெரியுமா? ' என முதலியார் வினவினார். தன் ஆசிரியரிடம் சிற்றிலக்கியங்கள் பெரும்பாலானவற்றை மட்டுமே கற்றிருந்த உ.வே.சா. சிற்றிலக்கியங்களைத் தவிர வேறு பல தமிழ் இலக்கியங்களும் இருப்பதை அன்று அறிந்தார். இராமசாமி முதலியார் உ.வே.சா. வுக்கு அளித்த சமண சமய நூலான சீவக சிந்தாமணியின் ஓலைச்சுவடிப் பகுதி அக்காலகட்டத்தில் சமயக்காழ்ப்பினால் புறக்கணிக்கப்பட்டிருந்த சமண இலக்கியங்களைப் பற்றி அறியும் ஆவலையும், அதனை அழிய விடாது அச்சேற்ற வேண்டும் எனும் எண்ணத்தையும் உ.வே.சா.வினுள் தூண்டியது. சமண இலக்கியங்களோடு பல ஓலைச்சுவடிகளையும் உ.வே.சா. தேடித் தேடிச் சேகரித்தார். சேகரித்தது மட்டுமின்றி அவற்றைச் சேமித்தும் பகுத்தும் பாடவேறுபாடு கண்டும் தொகுத்தும் பிழைதிருத்தி அச்சிலேற்றும் பணியையும் தொடங்கினார். பின்னாளில் அவற்றுக்கு உரையெழுதும் அரும்பணியையும் ஆற்றினார். இப்பணியானது அவர் தனது 84-ஆம் அகவையில் இயற்கையெய்தும் வரை இடையறாது தொடர்ந்தது.  
சங்க இலக்கியங்கள், காப்பியங்கள், புராணங்கள், சிற்றிலக்கியங்கள், எனப் பலவகைப்பட்ட 90-இக்கும் மேற்பட்ட ஓலைச்சுவடிகளுக்கு நூல்வடிவம் தந்து அவற்றை அழிவில் இருந்து காத்தது மட்டுமின்றி அடுத்த தலைமுறையினர் அறியத் தந்தார்.  
*சங்ககாலத் தமிழும் பிற்காலத் தமிழும்*, *புதியதும் பழையதும்*, *நல்லுரைக் கோவை* போன்ற பல உரைநடை நூல்களையும் எழுதி வெளியிட்டுள்ளார்.
# உ. வே. சாமிநாதையர்

## பேச்சுத்திறன்

உ.வே.சா. கருத்தாழத்தோடு நகைச்சுவை இழையோடப் பேசும் திறமை உடையவர். சென்னைப் பல்கலைக்கழகத்தில் உ.வே.சா. ஆற்றிய சொற்பொழிவே ’சங்ககாலத் தமிழும் பிற்காலத்தமிழும்’ எனும் நூலாக வெளியிடப்பட்டது.
# உ. வே. சாமிநாதையர்

## பட்டங்கள்

உ.வே.சா. தமிழுக்கும் இலக்கியத்துக்கும் ஆற்றிய பங்களிப்பினைப் பாராட்டி, மார்ச் 21, 1932 அன்று சென்னைப் பல்கலைக்கழகம் மதிப்புறு முனைவர் பட்டம் அளித்தது. இது தவிர *மகாமகோபாத்தியாய* மற்றும் *தக்க்ஷிண கலாநிதி* எனும் பட்டமும் பெற்றுள்ளார். இந்திய அரசு, பெப்ரவரி 18,2006-ஆம் ஆண்டில் இவரது நினைவு அஞ்சல் தலை வெளியிட்டுள்ளது.
# உ. வே. சாமிநாதையர்

## நினைவு இல்லம்

- உத்தமதானபுரத்தில் உ.வே.சா. வாழ்ந்த இல்லம் தமிழ்நாடு அரசால் நினைவு இல்லமாக்கப்பட்டுள்ளது.
- 1942-இல் இவர் பெயரால் சென்னை வசந்த நகரில் (பெசன்ட் நகரில்) *டாக்டர் உ.வே.சா. நூல் நிலையம்* அமைக்கப்பட்டு இன்றும் தொடர்ந்து செயல்பட்டு வருகிறது.
# உ. வே. சாமிநாதையர்

## டாக்டர் உ.வே.சா. நூலகம்

சென்னை, பெசண்ட் நகரில் உள்ள முனைவர் உ.வே.சா. நூல் நிலையத்தில் பல்வேறு திருக்கோயில்களின் தல புராணங்கள் மட்டுமன்றிப் பக்தி இலக்கியங்களும் ஓலைச் சுவடிகளில் உள்ளன. செல்வ வளம் மிகுந்த திருக்கோயில்கள் தமிழகத்தில் பல உள்ளன. எனினும் அவற்றைப் பற்றிய தல புராணங்களில், இலக்கியங்களில் கூட இன்னமும் அச்சுக்கு வராதவை உள்ளன. இச்செய்தி அவ்வத் திருக்கோவில் பொறுப்பாளர்களுக்குக் கடிதம் வாயிலாகத் தெரிவிக்கப்பட்டுள்ளது. எனினும் அவை இன்னும் அச்சேரவில்லை.  
டாக்டர் உ.வே.சா. நூல் நிலையத்தில் ஓலைச் சுவடியில் இருந்து இதுவரை அச்சுக்கு வராத நூல்களை அச்சுக்குக் கொண்டு வரும் திருப்பணியின் மூலம் 2002-ஆம் ஆண்டு ’அர்த்த நாரீசர் குறவஞ்சி’ என்னும் திருச்செங்கோட்டுக் குறவஞ்சி நூல் வெளிவந்தது. 2003-ஆம் ஆண்டு தேசீய ஆவணக் காப்பகத்தின் (National Archives of India) 80% பொருளுதவியுடன் கற்பகவல்லி நாயகி மாலை என்னும் நூல் வெளிவந்துள்ளது.  
உ.வே.சா. எழுதிய திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் என்ற நூலை டாக்டர் உ.வே.சா. நூல் நிலையம் 1986-ஆம் ஆண்டில் மறுபதிப்பு செய்து வெளியிட்டுள்ளது.
# உ. வே. சாமிநாதையர்

## தன் வரலாறு

உ.வே.சாமிநாதையர் தனது வரலாற்றை ***என் சரித்திரம்*** எனும் தலைப்பில் ஆனந்த விகடன் வார இதழில் 1940 முதல் 1942 வரை தொடராக எழுதி வந்தார். இது 1950-ஆம் ஆண்டில் தனிப் புத்தக வடிவம் பெற்றது.  
இது தவிர இவரது வாழ்க்கை வரலாறு *தமிழ்த்தாத்தா* எனும் தலைப்பில் தொலைக்காட்சித் தொடராகவும் எடுக்கப்பட்டு சென்னைத் தொலைக்காட்சி நிலையத்தாரால் (தூர்தர்சன்) ஒளிபரப்பப்பட்டது.
# மு. வரதராசன்

**மு.வ** எனச் சுருக்கமாக அழைக்கப்பட்ட **மு. வரதராசன்** (ஏப்ரல் 25, 1912 - அக்டோபர் 10, 1974) 20ஆம் நூற்றாண்டின் புகழ் பெற்ற தமிழ் அறிஞர்களுள் ஒருவர். இலக்கியக் கட்டுரைகள், ஆராய்ச்சி நூல்கள் போன்றவை மட்டுமின்றிப் பல சிறுகதைகள், புதினங்கள் போன்றவற்றையும் எழுதியுள்ளார்.  
இவர் சென்னை பச்சையப்பன் கல்லூரி, சென்னைப் பல்கலைக்கழகம் ஆகியவற்றில் தமிழ்த்துறைத் தலைமைப் பொறுப்பில் இருந்ததுடன், மதுரை காமராசர் பல்கலைக்கழகத்தின் துணைவேந்தராகவும் பணியாற்றினார். பன்முக ஆற்றல்கள் கொண்ட இவர் நல்லாசிரியராகவும், பண்பாளராகவும் விளங்கினார்.
# மு. வரதராசன்

## வாழ்க்கைச் சுருக்கம்

மு.வரதராசனார், அன்றைய வட ஆற்காடு மாவட்டம், திருப்பத்தூரில் முனுசாமி - அம்மாக்கண்ணு தம்பதிக்குப் பிறந்தார். திருவேங்கடம் என்று பெயரிடப்பட்டு அழைக்கப்பட்டாலும் தாத்தாவின் பெயரான வரதராசன் என்ற பெயரே அவருக்கு நிலைத்துவிட்டது.  
மு.வ. வின் கல்வி,வேலூர் மாவட்டம், வாலாஜாப்பேட்டை அருகிலுள்ள வேலம் என்னும் சிறிய கிராமத்துடன் இயைந்து வளர்ந்தது. உயர்நிலைக் கல்வியைத் திருப்பத்தூரில் கற்றுத் தேர்ந்தார். பதினாறு வயதில் பள்ளி இறுதித் தேர்வில் வெற்றி பெற்றார். 1928-ஆம் ஆண்டில் திருப்பத்தூர் வட்டாட்சியர் அலுவலகத்தில் சில காலம் எழுத்தராகப் பணியாற்றினார்.  
எழுத்தராகப் பணியாற்றிய போது உடல் நலம் குன்றியதால் அந்தப் பணியிலிருந்து விடுபட்டு ஓய்வுக்காகக் கிராமத்துக்குச் சென்று, அங்கு திருப்பத்தூர் முருகைய முதலியார் என்பவரிடம் தமிழ் கற்கத் தொடங்கினார்.  
1931-இல் வித்வான் முதல் நிலைத் தேர்வில் தேர்ச்சி பெற்றார். பின்னர் தாமே பயின்று 1935-இல் வித்வான் தேர்வு எழுதி, அதில் மாநிலத்திலேயே முதல் மாணாக்கராகத் தேர்ச்சி பெற்றார்.  
1935-ஆம் ஆண்டு தம் மாமன் மகளான ராதா அம்மையாரை மணந்தார். இவர்களுக்குத் திருநாவுக்கரசு, நம்பி, பாரி ஆகிய ஆண் மக்கள் பிறந்தனர். 1935 முதல் 1938 வரை திருப்பத்தூர் பள்ளியில் தமிழ் ஆசிரியராகப் பணியாற்றினார். 1939-இல் பி.ஓ.எல். தேர்ச்சி பெற்றார்.
# மு. வரதராசன்

## பேராசிரியராகப் பணி

1939-ஆம் ஆண்டில் பச்சையப்பன் கல்லூரி விரிவுரையாளர் பணி நிமித்தம் சென்னை சென்ற மு.வ. அக்கல்லூரியின் "கீழ்த்திசை மொழிகளில் விரிவுரையாளர்" என்ற பொறுப்பை ஏற்றார். 1944-இல் "தமிழ் வினைச் சொற்களின் தோற்றமும் வளர்ச்சியும்" என்ற தலைப்பில்
ஆராய்ந்து எம்.ஓ.எல். பட்டம் பெற்றார்.  
1948-இல் சென்னை பல்கலைக் கழகத்தின் மூலம் "சங்க இலக்கியத்தில் இயற்கை" என்ற தலைப்பில் ஆராய்ச்சி செய்து முனைவர் பட்டம் பெற்றார். சென்னைப் பல்கலைக் கழகத்தின் மூலம் முதல் முதலாகத் தமிழில் முனைவர் பட்டம் பெற்ற பெருமைக்குரியவர் மு.வ. என்பது குறிப்பிடத்தக்கது.  
1939-இல் பச்சையப்பன் கல்லூரியில் சேர்ந்த மு.வ. 1961 வரை அங்கு பணியாற்றினார். 1945-இல் அக்கல்லூரியின் தமிழ்த் துறைத் தலைவர் ஆனார். இடையே 1948-ஆம் ஆண்டில் மட்டும், தனது முனைவர் பட்டப் படிப்பின் ஒரு பகுதியாகச் சென்னைப் பல்கலைக் கழகத்தில் துணைப் பேராசிரியராகப் பணியாற்றினார். 1961 முதல் 1971 வரை சென்னைப் பல்கலைக் கழகத்தின் தமிழ்த்துறைத் தலைவராகப் பணியாற்றினார்.  
பின்னர் 1971-இல் மதுரைப் பல்கலைக்கழகத் துணைவேந்தராகப் பொறுப்பேற்று, 1974 வரை சிறப்புற பணியாற்றினார்.  
மு.வ., சென்னை, திருப்பதி, அண்ணாமலைப் பல்கலைக் கழகங்களின் செனட் உறுப்பினர் பதவி வகித்துள்ளார். கேரள, மைசூர், உஸ்மானியா, பெங்களூர், ஆந்திர, தில்லி, மதுரை, கேம்பிரிட்ஜ் பல்கலைக்கழகங்களின் கல்வி வாரிய உறுப்பினர் பதவிகளையும் வகித்துள்ளார். 1972 ஆம் ஆண்டில் அமெரிக்காவின் ஊஸ்டர் கல்லூரி இவருக்கு இலக்கியப் பேரறிஞர் (டி.லிட்) என்ற சிறப்புப் பட்டத்தை நல்கிப் பெருமைப்படுத்தியது. அமெரிக்கப் பல்கலைக் கழகம் ஒன்றில் டி.லிட். என்னும் சிறப்புப் பட்டம் பெற்ற முதல் தமிழறிஞர் மு.வ. அவர்களே.  
சாகித்ய அகாதெமி,பாரதிய ஞானபீடம், தேசியப் புத்தகக் குழு, இந்திய மொழிக் குழு, சென்னைப் பல்கலைக் கழகத்தின் ஆங்கிலம்-தமிழ் அகராதிக் குழு, நாட்டுப்புறப் பாடல்களும் நடனங்களும் பற்றிய குழு, தமிழ்நாடு அரசுப் பணியாளர் தேர்வு ஆணைக்குழு, ஆந்திரப்பிரதேச அரசுப்பணியாளர் தேர்வாணைக்குழு, மத்திய அரசுப் பணியாளர் தேர்வாணைக்குழு, தமிழ்நாடு புத்தக வெளியீட்டுக் கழகம், ஆட்சிமொழிக் குழு, ஆட்சி மொழி சட்டக்குழு, தமிழ் வளர்ச்சிக் கழகம், தமிழ்க்கலை மன்றம், தமிழிசைச் சங்கம், மாநில வரலாற்றுக் கழகம், தமிழ்க் கலைக் களஞ்சியம், உலகத் தமிழ் ஆராய்ச்சி நிறுவனம் ஆகியவற்றில் அங்கம் வகித்ததோடு அனைத்திலும் தன்னுடைய பணி முத்திரைகளைப் பதித்த தனிச் சிறப்புகளுக்குச் சொந்தக்காரர் மு.வ. அவர்கள்.  
தமிழ், ஆங்கிலம், தெலுங்கு, மலையாளம், கன்னடம், இந்தி ஆகிய மொழிகளில் தேர்ச்சி பெற்றிருந்தார்.
# மு. வரதராசன்

## பேராசிரியராகப் பணி

### மாணவர்களுக்கு உதவி

மாணவர்களுக்குத் தேடிச் சென்று உதவும் குணம் கொண்டவர். கல்லூரிக் கட்டணம், விடுதிக் கட்டணம், தேர்வுக் கட்டணம் கட்ட இயலாத மாணவர்களுக்குத் தேவையான அனைத்து உதவியையும் செய்தவர். நோயுற்ற போதும் உதவுவார். இவர் செய்யும் உதவிகள் இவர் தம் துணைவியாருக்குக் கூடத் தெரியாது. மேலும் உதவி பெறும் மாணவரது நண்பர்களும் அறியாவண்ணம் உதவிபெறும் மாணவருக்குத் தடைவிதித்து விடுவார். கள்ளோ காவியமோ, அரசியல் அலைகள், மொழியியல் கட்டுரைகள் ஆகிய மூன்று நூல்களுக்குத் தமிழக அரசின் விருது கிடைத்தது. திருவள்ளுவர் அல்லது வாழ்க்கை விளக்கம், மொழிநூல், கள்ளோ காவியமோ. அரசியல் அலைகள், விடுதலையா, ஓவச் செய்தி ஆகிய ஆறு நூல்கள் தமிழ் வளர்ச்சிக் கழகத்தின் பாராட்டுப் பத்திரங்களைப் பெற்றன. பல நூல்கள், ஆங்கிலம், இந்தி, மராத்தி, ரஷ்ய மொழி, சிங்கள மொழி, தெலுங்கு மலையாளம், கன்னடம் போன்ற பிற மொழிகளில் மொழிபெயர்க்கப்பட்டுள்ளன.
# மு. வரதராசன்

## மு.வ.வைப் பற்றிய நூல்கள்

1. மு.வ.வின் நாவல்கள், முனைவர் இரா.மோகன்
1. மு.வ. களஞ்சியம், முனைவர் இரா. மோகன்
1. மு.வ. நினைவுமலர், மதுரை பல்கலைக் கழகம், மதுரை.
1. மு.வ. ஆய்வடங்கல், மதுரை பல்கலைக் கழகம், மதுரை.
1. மு.வ.வின் கடிதங்கள், சர்வோதய இலக்கியப் பண்ணை, மதுரை.
1. மு.வ. கருந்தரங்கக் கட்டுரைகள், மதுரை பல்கலைக் கழகம், மதுரை.
1. பேராசிரியர் மு.வ. பேராசிரியர் அ.மு.ப. கருத்தரங்கக் கட்டுரைகள்
1. மு.வ. முப்பால், ம. ரா. போ. குருசாமி
1. பெருந்தகை மு.வ., முனைவர் சி. பாலசுப்பிரமணியன்
1. வணக்கத்திற்குரிய வரதராசனார், கவிஞர் முனைவர் ஆலந்தூர் கோ. மோகனரங்கன்
1. பேராசான் மு.வ., முனைவர் மறைமலை இலக்குவனார்
1. மூவா நினைவுகள், ம. ரா. போ. குருசாமி
# காளமேகம்

**காளமேகம்** 15 ஆம் நூற்றாண்டில் வாழ்ந்த ஒரு தமிழ்ப் புலவர் ஆவார். வைணவ சமயத்தில் பிறந்த இவர், திருவானைக்கா கோயிலைச் சேர்ந்த மோகனாங்கி என்பவளிடம் ஆசை கொண்டார். இதனால் தனது சமயத்தை விட்டு மோகனாங்கி சார்ந்திருந்த சைவ சமயத்துக்கு மாறினார். இவர் சிலேடை பாடல்களைப் பாடல்கள் பாடுவதில் வல்லவர் என்று கூறப்படுகின்றது. ஆனாலும் இவர் பல சிறந்த நயம் மிகுந்த பாடல்களையும் பாடியுள்ளார். இவர் பாடிய சிலேடைப் பாடல்களும், நகைச் சுவைப் பாடல்களும் பல உள்ளன. சமயம் சார்ந்த நூல்களையும் இவர் இயற்றியுள்ளார். இவர் ஒரு ஆசு கவி ஆவார்.  
காளமேகப் புலவர் ஒரு பார்ப்பனர். வைணவர். இவரது இயற்பெயர் வரதன். இவர் காலத்தே தென்னாட்டைச் சாளுவ மன்னன் திருமலை ராயன் (1453 - 1468) ஆண்டுவந்தான். சகம் 1375-ல் தோன்றிய இவன் கல்வெட்டு ஒன்று திருவானைக்காவில் உள்ளது
# காளமேகம்

## இவரது நூல்கள்

திருவானைக்கா உலா, சரசுவதி மாலை, பரப்பிரம்ம விளக்கம், சித்திர மடல் முதலியவை இவர் இயற்றிய நூல்களாகும்.